C:\Users\pacsiine\AppData\Local\Microsoft\Windows\Temporary Internet Files\Content.Outlook\3WEDUQDK\cimer.jpg

BELÜGYMINISZTÉRIUM

**MÓDSZERTANI ÚTMUTATÓ**

**a helyi esélyegyenlőségi programok elkészítésének szempontjaihoz és**

**a program felülvizsgálatához**

**Budapest, 2021. július 1.**

Tartalom

[1 A módszertani útmutató kiadására vonatkozó jogszabályi felhatalmazás 3](#_Toc75344575)

[2 A módszertani útmutató célja 3](#_Toc75344576)

[3 A módszertani útmutató hatálya és alkalmazása 3](#_Toc75344577)

[4 A Helyi Esélyegyenlőségi Program szabályozási keretei 4](#_Toc75344578)

[5 A Helyi Esélyegyenlőségi Program stratégiai kapcsolódásai 4](#_Toc75344579)

[6 A Helyi Esélyegyenlőségi Program elemei 4](#_Toc75344580)

[6.1 Helyzetelemzés 5](#_Toc75344581)

[6.1.1 Statisztikai mutatók 5](#_Toc75344582)

[6.1.2 Tartalmi elemek 5](#_Toc75344583)

[6.2 Intézkedési terv 5](#_Toc75344584)

[7 Helyi Esélyegyenlőségi Program felülvizsgálata 6](#_Toc75344585)

[8 Helyi Esélyegyenlőségi Program társadalmi partnersége 6](#_Toc75344586)

[9 Helyi Esélyegyenlőségi Program nyilvánossága 7](#_Toc75344587)

[10 Országos Esélyegyenlőségi Mentorhálózat által nyújtott szakmai segítség 7](#_Toc75344588)

[11 A Helyi Esélyegyenlőségi Program elkészítési folyamatának összefoglalója 8](#_Toc75344589)

[11.1 Felkészülés a HEP elkészítésére 8](#_Toc75344590)

[11.2 A HEP elkészítése 9](#_Toc75344591)

[11.3 A HEP elfogadása és megvalósítása 9](#_Toc75344592)

[12 A Helyi Esélyegyenlőségi Program jelentősége 9](#_Toc75344593)

[13 Mellékletek 11](#_Toc75344594)

[13.1 Egységesen rendelkezésre álló statisztikai mutatók a Helyi Esélyegyenlőségi Program elkészítéséhez / 1. melléklet/ 11](#_Toc75344595)

[13.2 A Helyi Esélyegyenlőségi Program helyzetelemzésének tartalmi elemei /2. melléklet/ 19](#_Toc75344596)

[13.3 A Helyi Esélyegyenlőségi Program intézkedési terve /3. melléklet/ 26](#_Toc75344597)

# A módszertani útmutató kiadására vonatkozó jogszabályi felhatalmazás

*Az egyenlő bánásmódról és az esélyegyenlőség előmozdításáról szóló 2003. évi CXXV. törvény* (a továbbiakban Ebktv.) 2021. július 1-jén hatályba lépő 64/B. § (1) bekezdése szerint a Kormány felhatalmazást kap, hogy rendeletben határozza meg a Helyi Esélyegyenlőségi Program (HEP) elkészítésének szempontjait és eljárását, a HEP felülvizsgálatának módját, és az elkészítésében részt vevőkkel szembeni követelményekre vonatkozó részletes szabályokat. Az Ebktv. 31. § (2) bekezdése pedig előírja, hogy a HEP-et a törvény és a felhatalmazása alapján kiadott **kormányrendeletben meghatározott szempontok és eljárásrend**, **valamint** azok figyelembevételével **a társadalmi felzárkózásért felelős miniszter által, az általa vezetett minisztérium honlapján közzétett módszertani útmutató alapján kell elkészíteni.**

A fentieknek megfelelően *a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet* (a továbbiakban Korm. rendelet) meghatározza a szempontokat (2. alcím), valamint előírja, hogy a HEP-et a társadalmi felzárkózásért felelős miniszter által – az általa vezetett minisztérium honlapján – közzétett módszertani útmutató (a továbbiakban: módszertani útmutató) alapján kell elkészíteni, valamint, hogy a HEP felülvizsgálata során is figyelemmel kell lenni a módszertani útmutatónak való megfelelőségre.

*A Kormány tagjainak feladat- és hatásköréről szóló 94/2018. (V. 22.) Korm. rendelet* 40. § (1) bekezdés 28. pontja értelmében a Kormány társadalmi felzárkózásért felelős tagjaként, a **belügyminiszter az alábbiak szerinti módszertani útmutatót teszi közzé a HEP elkészítésének részletes szempontjairól.**

# A módszertani útmutató célja

A módszertani útmutató iránymutatással segíti a települési önkormányzatokat HEP elkészítésében, felülvizsgálatában, társadalmi egyeztetésében, valamint tájékoztatást nyújt arról, hogy a program kapcsán milyen egyéb szakmai segítséget vehetnek igénybe.

Annak érdekében, hogy a HEP célcsoportok helyzetének változása és problémáik kezelése érdekében tett önkormányzati intézkedések országos szinten is nyomon követhetőek és összevethetőek legyenek, a programokat a települési önkormányzatok a jogszabályokban rögzített és ezen módszertani útmutatóban részletezett **egységes elvek és szempontok mentén** állítják össze.

A módszertani útmutató bemutatja a **HEP** **szabályozási és stratégiai kereteit**, m**eghatározza** aHEP **helyzetelemzésének tartalmi elemeit** (és azokhoz segítségül példákat is felsorol), valamint **az intézkedési terv sablonját**, illetve a HEP-pel kapcsolatos **egyeztetési és összehangolási kötelezettségeket**. Továbbá tájékoztatást ad az **Országos Esélyegyenlőségi Mentorhálózat** tevékenységéről.

# A módszertani útmutató hatálya és alkalmazása

A módszertani útmutató alkalmazását előíró jogszabályi rendelkezések 2021. július 1-től hatályosak. Alkalmazni az ezen időponttól esedékes HEP áttekintés és felülvizsgálat, illetve új HEP elkészítésekor szükséges.

# A Helyi Esélyegyenlőségi Program szabályozási keretei

Az országos felzárkózáspolitika település-szintű részeként 2013-tól alakult ki a HEP-ek elkészítésének új rendszere. A HEP az önkormányzatok által sok éve elfogadott, bejáratott és ismertté vált öt évre szóló település szintű fejlesztési dokumentum.

**Célja: a településen élő hátrányos helyzetű csoportok helyzetének feltérképezése és a feltárt problémák komplex kezelésre szolgáló (más települési programokkal összehangolt) intézkedési terv megalkotása, a helyben érintett szereplők bevonásával, szükség szerint a települések közötti együttműködések kialakításával.**

Az **Ebktv. 31. §-a** rendelkezik arról, hogy

* Magyarország települési (község, város és fővárosi kerületek) önkormányzatainak ötévente, **öt évre szóló** HEP-t kell elfogadniuk, amelyet **kétévente felülvizsgálnak**.
* A települési önkormányzat az államháztartás alrendszereiből, az európai uniós forrásokból, illetve a nemzetközi megállapodás alapján finanszírozott egyéb programokból származó, egyedi döntés alapján nyújtott, pályázati úton odaítélt **támogatásban csak akkor részesülhet**, ha hatályos HEP-pel rendelkezik.
* A települési önkormányzati munkatársak képzését, a HEP elkészítését és felülvizsgálatát **esélyegyenlőségi mentorok** segítik.

A törvényhez kapcsolódó végrehajtási szabályokat a helyi esélyegyenlőségi programok elkészítésének szabályairól és az esélyegyenlőségi mentorokrólszóló **321/2011. (XII.27.) Korm. rendelet** (a továbbiakban: Korm. rendelet), valamint a törvény és Korm. rendelet figyelembevételével, **ezen útmutató** tartalmazza.

# A Helyi Esélyegyenlőségi Program stratégiai kapcsolódásai

A felzárkózáspolitika alapdokumentumaként Magyarország Kormánya 2011-ben fogadta el a Nemzeti Társadalmi Felzárkózási Stratégiát [1430/2011. (XII. 13.) Korm. hat.], majd 2014-ben annak frissítéseként a Magyar Nemzeti Társadalmi Felzárkózási Stratégia II-t [1603/2014. (XI. 4.) Korm. hat.] 2021-ben elkészült a **Magyar Nemzeti Társadalmi Felzárkózási Stratégia 2030** (MNTFS 2030), amely a következő 10 évre alapozza meg a felzárkózáspolitika fő irányait. A HEP-ekben leképeződik a felzárkózási stratégia szemlélete, így azok a felzárkózáspolitika helyi szintű részeként és a végrehajtás eszközeiként működnek.

A helyi felzárkózáspolitika tervezési alapjaként épít a HEP-ekre a Pénzügyminisztérium összefogásában készült **Nemzeti Fejlesztés 2030**, **Országos Fejlesztési és Területfejlesztési Koncepció** is.

Az Ebktv. 31. § (2) bekezdése értelmében **a programalkotás során gondoskodni kell a HEP és a települési önkormányzat által készítendő egyéb fejlesztési tervek, koncepciók, továbbá a köznevelési esélyegyenlőségi terv, illetve a szakképzési esélyegyenlőségi terv és az integrált településfejlesztési stratégia antiszegregációs célkitűzéseinek összhangjáról.**

# A Helyi Esélyegyenlőségi Program elemei

A települési önkormányzat által készített HEP helyzetelemzésből és intézkedési tervből áll.

## Helyzetelemzés

A helyzetelemzés a HEP-ekben a társadalmi felzárkózás szempontjából kiemelt kockázatú célcsoportokra összpontosít, így a mélyszegénységben élők, romák, gyerekek, nők, idősek és fogyatékossággal élők életkörülményeit tárja fel. Továbbá megvizsgálja az adott település oktatási, foglalkoztatási, lakhatási, egészségügyi és szociális területen jelentkező problémáit abból a szempontból, hogy adott 5 éves periódusban milyen beavatkozás lenne a leginkább indokolt azok kezelésére.

### Statisztikai mutatók

A módszertani útmutató ***1. számú melléklete*** rögzíti azokat a 321/2011. (XII.27.)Korm. rendelet 1. § (3) bekezdésében meghatározott adatokat, amelyek alapján a települési önkormányzatok el tudják végezni a HEP célcsoportjaihoz kapcsolódó helyzetelemzést.

Ezeknek az adattábláknak a tartalmát az Országos Területfejlesztési és Területrendezési Információs Rendszer **(TeIR) HEP segédlete** szolgáltatja a települések számára, amelynek adatai települési szinten közvetlenül elérhetőek és felhasználhatóak, egy kattintással lehívhatóak: <https://www.teir.hu/>

Az önkormányzat a helyzetelemzés pontosítása érdekében egyéb, helyi szinten rendelkezésre álló adatokkal is kiegészítheti az adattáblákat, de azok forrását minden esetben jelezni szükséges.

### Tartalmi elemek

A helyzetelemzésben a módszertani útmutató ***2. mellékletben*** meghatározott tartalmi elemeknek megfelelően a települési önkormányzat széleskörűen meg tudja vizsgálni és be tudja azonosítani a településen élő hátrányos helyzetű csoportok helyzetét és problémáit.

A települési önkormányzat az esélyegyenlőségi problémák vizsgálatához további − a helyi sajátosságok bemutatását segítő − tartalmi elemeket is meghatározhat.

## Intézkedési terv

Az önkormányzat az egyes célcsoportok tekintetében, a helyzetelemzés következtetései alapján feltárt problémákat megnevezve, azokhoz kapcsolódóan meghatározza a HEP céljait, valamint az azok elérését szolgáló intézkedéseket.

Esélyegyenlőségi területenként bemutatja az egyes intézkedéseket, azok elvárt eredményeit, fenntarthatóságát, és a végrehajtáshoz szükséges legfontosabb erőforrásokat, valamint a végrehajtás ütemezését és felelősét, valamint azokat az intézkedéseket, amelyek több település összefogásával valósultak meg.

Gondoskodik a településre vonatkozó további fejlesztési tervek, koncepciók, programok és a HEP célkitűzéseinek az Ebktv. 31. § (2) bekezdés szerinti összhangjáról, valamint bemutatja a célok kapcsolódását az országos szakmapolitikai stratégiákhoz.

A települési önkormányzat a ***3. mellékletben*** található sablon szerint készíti el intézkedési tervét.

# Helyi Esélyegyenlőségi Program felülvizsgálata

A települési önkormányzat az Ebktv. 31. § (4) bekezdésének megfelelően, kétévente áttekinti a HEP megvalósulását.

Az áttekintés során megvizsgálja, hogy a helyben élő hátrányos helyzetű csoportok helyzetében – így a HEP helyzetelemzésében rögzített a statisztikai mutatókban és tartalmai részekben –, történt-e változás.

Az áttekintés alapján felülvizsgálja és az új helyzetnek megfelelően módosítja a HEP elemeit.

A Korm. rendelet 6. §-a értelmében a felülvizsgálatnak a következőkre kell kiterjednie:

* a helyzetelemzés helytállóságára;
* a lejárt határidejű intézkedések teljesülésére és eredményeinek felmérésére;

Ha a felülvizsgálat alapján szükséges, a települési önkormányzat

* módosítja a helyi esélyegyenlőségi programot, vagy
* új helyi esélyegyenlőségi programot fogad el.

A felülvizsgálatot a Társadalmi Esélyteremtési Főigazgatóság (a továbbiakban: TEF) által működtetett esélyegyenlőségi mentorhálózat munkatársai segítik.

A felülvizsgálat folyamatát a TEF által biztosított **internetes keretrendszer** **segíti**: <https://hep.tef.gov.hu/>, amelyet regisztrációt követően tudnak használni az önkormányzatok. A keretrendszer lehetőséget teremt a települési önkormányzatok számára a HEP publikálására, disszeminációjára és támogatja a HEP felülvizsgálatát és intézkedési terveinek nyomon követését.

# Helyi Esélyegyenlőségi Program társadalmi partnersége

Az Ebktv. 31. § (2) bekezdése kifejezetten előírja, hogy „A helyzetelemzés és az intézkedési terv elfogadása során figyelembe kell venni a települési kisebbségi önkormányzatok véleményét.”

A Korm. rendelet 5. § f) és g) pontjai rögzítik, hogy elő kell segíteni a hátrányos helyzetű csoportok tagjainak részvételét a döntéshozatalban és a közügyek irányításában, ezek tervezésében, megvalósításában és értékelésében; valamint növelni kell a hátrányos helyzetű csoportok tájékozottságát és tudatosságát az őket megillető jogok és lehetőségek tekintetében.

A HEP helyzetelemzésnek tartalmaznia kell a helyi partnerségre vonatkozó települési gyakorlat bemutatását. Azt, hogy miként kerültek bevonásra a HEP-ben meghatározott problémák kapcsán érintett nemzetiségi önkormányzatok, más állami, önkormányzati, civil, egyházi szervezetek a program elkészítésnek folyamatába, és észrevételeik visszacsatolására milyen eszközök szolgáltak.

A társadalmi partnerség és együttműködés egyik eszköze a **HEP Fórumok** szervezése lehet.

HEP Fórumok segítségével a helyi állami, önkormányzati, egyházi és civil szervezetek között a hatékonyabb együttműködés alakulhat ki a célcsoportok esélyegyenlőségi problémáinak a beazonosításában, a problémákra adekvátan válaszoló intézkedések megfogalmazásában, összehangolásában, valamint a HEP intézkedéseinek megvalósításában, megkönnyítve így az önkormányzatok esélyteremtő feladatainak ellátását.

A HEP Fórumok javasolt összetétele:

Tagok

* a település polgármestere,
* a település/közös önkormányzatok jegyzője,
* helyi nemzetiségi önkormányzatok vezetői,
* beavatkozási területekhez kapcsolódó önkormányzati bizottságok képviselői,
* helyi/térségi releváns közszolgáltató intézmények képviselői,
* meghatározó helyi/térségi gazdasági szereplők, munkáltatók képviselői,
* 2 000 fő lakosságszám feletti települések esetében a Szociálpolitikai Kerekasztal képviselői,
* helyi jelzőrendszeri felelős,
* a településen működő - a HEP célcsoportjai kapcsán érintett - civil szervezetek és egyházak képviselői,
* A HEP intézkedési tervében szereplő intézkedések végrehajtásáért felelős intézmények, szervezetek képviselői,
* a település HEP referense,
* a rendvédelmi és közbiztonsági szervezetek képviselői,
* egyéb tagok (pl. tapasztalati szakértőként valamely célcsoportban érintett személy, vagy a településen aktív szerepet vállaló személyek).

Állandó meghívottak

* a település képviselő-testületének tagjai,
* az illetékes esélyegyenlőségi mentor,
* tankerületi központ képviselője,
* környező települések önkormányzati szereplői,
* járási jelzőrendszeri tanácsadó,
* egyéb meghívottak (járási hivatalok beavatkozási területekhez és célcsoportokhoz kapcsolódó szervezeti egységeinek képviselői, térségi felzárkózási programok képviselői).

# Helyi Esélyegyenlőségi Program nyilvánossága

A képviselő-testületi döntést követően az elfogadott HEP dokumentumot, valamint a hiteles határozatot a települési önkormányzat a helyben szokásos módon közzé teszi, és megküldi a TEF részére. A TEF az települései önkormányzatok HEP-jeit honlapján – településekre kereshető formában – megjelenteti. A HEP-ek a következő linken érhetőek el: [**https://hep.tef.gov.hu/**](https://hep.tef.gov.hu/) **a „HEP keresés” funkcióval, bejelentkezés nélkül is.**

# Országos Esélyegyenlőségi Mentorhálózat által nyújtott szakmai segítség

A Korm. rendelet 2. §-a értelmében a HEP elkészítésében résztvevők képzését a TEF végzi. A TEF a települési önkormányzatok HEP-jeinek elkészítését segítő esélyegyenlőségi mentori hálózatot működtet. A települési önkormányzat HEP-jének elkészítéséhez ingyenesen igénybe veheti a TEF által működtetett esélyegyenlőségi mentori hálózat szakértőjének segítségét. A mentorok a TEF alkalmazásában állnak, a települési önkormányzatok a mentorok közreműködésére vonatkozó igényüket a TEF felé írásban jelentik be.

A TEF az 180/2019. (VII. 26.) Korm. rendelet 4. § a) pontjában foglaltak szerint látja el a HEP-ekhez kapcsolódó feladatait.

A TEF **országos esélyegyenlőségi mentorhálózat**ának munkatársai a következőkben segítik a HEP elkészítésének és elfogadásának folyamatát valamint az intézkedések megvalósításának nyomonkövetését:

* biztosítják a 321/2011. (XII.27.) Korm. rendelet 2.§ (1) bekezdése szerinti képzést, felkészítést az önkormányzat munkatársai számára;
* szakmailag támogatják a települési önkormányzatok HEP-jeinek (helyzetelemzés és intézkedési terv) elkészítését és felülvizsgálatát;
* biztosítják a HEP-pekkel kapcsolatos nyilvánosságot, (az ország valamennyi településének HEP-je felkerül a TEF honlapjára);
* működtetik a HEP informatikai keretrendszerét;
* segítik a HEP társadalmasítását, elfogadását a települési HEP Fórumok segítségével, közvetítenek a helyi szervezetek között a hatékonyabb együttműködés érdekében;
* segítik elkerülni a párhuzamosságokat és a források hatékonyabb felhasználását;
* a 36 leghátrányosabb helyzetű járásban a szakmai közreműködésükkel működő Járási Esélyteremtő Fórumokkal segítik, hogy a hasonló problémákkal küzdő szomszédos települések összefogva, gazdaságosabban és hatékonyabban tudják kezelni a problémáikat;
* a mentorhálózat közvetítésével a települések megismerhetik egymás esélyteremtési „jó gyakorlatait”, segítve ezzel a hasonló problémákkal küzdő települések tapasztalatcseréjét;
* a végrehajtáshoz szükséges (pl. pályázati) információkkal segítik a településeket;
* a HEP dokumentumok elemzésével visszacsatolást biztosítanak az önkormányzatoknak és a szakpolitika részére;

Az aktuális területen dolgozó esélyegyenlőségi mentor munkatársak a TEF területi igazgatóságain keresztül érhetőek el: <https://tef.gov.hu/foigazgatosag/>

# A Helyi Esélyegyenlőségi Program elkészítési folyamatának összefoglalója

A települési önkormányzatok helyi esélyegyenlőségi programjai és azok felülvizsgálatai az önkormányzati munkatársak és a TEF esélyegyenlőségi mentorhálózatának együttműködésében készülnek. Az önkormányzati munkatársakat az országos esélyegyenlőségi mentorhálózat képezi és készíti fel.

## Felkészülés a HEP elkészítésére

* a települési önkormányzat kijelöli azt a munkatársát, akinek a feladata HEP referensként a HEP-pel való munka összefogása és a TEF-fel való kapcsolattartás;
* a TEF biztosítja a helyi HEP referens(ek) képzését;
* a HEP elkészítésének szakmai támogatása érdekében a TEF esélyegyenlőségi mentora felveszi a kapcsolatot a települési önkormányzattal, illetve a települési önkormányzat írásban jelzi a TEF felé a mentorok közreműködésére vonatkozó igényét;
* munkamenet megtervezése a települési HEP referenssel;

## A HEP elkészítése

* az öt kiemelt célcsoportot érintő helyzetfelmérés elvégzése;
* a társadalmi felzárkózási területen jelentkező helyi problémák beazonosítása (adatgyűjtés, helyzetelemzés alapján);
* a fejlesztési lehetőségek mérlegelése, felhasználható erőforrások, és a megoldást segítő egyéb programok, beavatkozások számbavétele;
* a feltárt problémák és a lehetséges beavatkozások egyeztetése a területen tevékenykedő helyi szakmai megvalósítók, érintett szereplők részvételével – HEP fórum keretében;
* partnerségek, együttműködések kialakítása;
* településközi egyeztetések folytatása a hasonló problémák lehetséges közös megoldása érdekében;
* intézkedési terv összeállítása a feltárt problémák kezelésére;
* A HEP előkészítése az önkormányzati képviselő-testület részére megtárgyalásra.

Amennyiben a település érintett célzott Kormányzati programban[[1]](#footnote-1) a kormányzati program beavatkozásaival, helyi cselekvési tervével való összehangolás elvégzése.

## A HEP elfogadása és megvalósítása

* a képviselő testületi döntést követően az elfogadott HEP dokumentumot, valamint a hiteles határozatot a települési önkormányzat a helyben szokásos módon közzé teszi, és megküldi a TEF részére;
* a TEF publikálja a dokumentumot a honlapján;
* az önkormányzati HEP referens rögzíti a HEP intézkedéseit HEP országos internetes keretprogramjában;
* a HEP intézkedési tervében meghatározottak végrehajtásának megkezdése,
* ehhez az esélyegyenlőségi mentorok információkat nyújtanak a települések számára az elérhető releváns pályázatokról, jó gyakorlatokról, valamint segítik a különféle programok összehangolását, helyi viszonylatban a párhuzamos fejlesztések elkerülését.

A HEP időarányos megvalósulását, illetve a célcsoportok helyzetének változását kétévente át kell tekinteni, és az áttekintés alapján szükség esetében a HEP-et felül kell vizsgálni. A két évenkénti felülvizsgálat esetében a fent leírt folyamat ismétlődik meg és kiegészül a következőkkel:

* felülvizsgált HEP esetén a lejárt hatályú HEP intézkedések lezárása (a HEP készítését segítő informatikai keretrendszerben).
* felülvizsgált HEP esetén az új HEP egységes szerkezetbe történő rendezése.

# A Helyi Esélyegyenlőségi Program jelentősége

A HEP-ek nem csupán a felzárkózási stratégia településszintű megvalósításának alapegységei, hanem fontos szerepet töltenek be a kormányzati konzultációs rendszerben azzal, hogy megteremtik a lehetőséget a kormányzati célok társadalmasítására, a fejlesztési elképzelésekhez történő csatlakozásra és fordított irányban az alulról felfelé történő információáramlásban is lehetőséget biztosítanak a településszintű előrehaladás nyomon követésére és fejlesztési igények megfogalmazására a felzárkózási, esélyteremtési feladatokhoz kapcsolódóan.

# Mellékletek

## Egységesen rendelkezésre álló statisztikai mutatók a Helyi Esélyegyenlőségi Program elkészítéséhez / 1. melléklet/

Az adatok elérését az Országos Területfejlesztési és Területrendezési Információs Rendszer (TeIR) (*https://www.teir.hu*) biztosítja a Központi Statisztikai Hivatal (KSH) saját adatgyűjtései és más adatforrásból átvett adatközlései által. Célcsoport, és esélyegyenlőségi területek: a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet (a továbbiakban: Korm. rendelet) 1. § (2) bekezdése szerint.

Felhasználható adatok: a Korm. rendelet 1. § (3) bekezdése szerint.

Számítás: az egyes mutatókra vonatkozóan, a területi folyamatok áttekintése érdekében – az adatok rendelkezésre állásának függvényében – legalább 5 éves idősor, helyenként népszámlálási adatok figyelembe vételével történik. *Azon mutatóknál, ahol az érvényességi idő kezdete óta nem telt el 5 év, ott az érvényességi idő az irányadó, amelyet az érintett mutatóknál lábjegyzetben jelzünk.*

|  |  |  |
| --- | --- | --- |
| **Sor-szám** | **A** | **B** |
| **Mutató megnevezése** | **Mérték-**  **egység** |
| **Népesség, népmozgalom** | | |
|  | Lakónépesség száma az év végén (a népszámlálás végleges adataiból továbbvezetett adat) | fő |
|  | Változás az utolsó rendelkezésre álló lakónépesség szám, az öt évvel korábbi adat százalékában *- képzett mutató* | % |
|  | Állandó népesség száma | fő |
|  | Állandó népesség, férfiak száma | fő |
|  | Állandó népesség, férfiak aránya | % |
|  | Állandó népesség, nők száma | fő |
|  | Állandó népesség, nők aránya | % |
|  | Állandó népességből a 0-2 évesek száma | fő |
|  | Állandó népességből a 0-2 évesek aránya | % |
|  | Állandó népességből a 0-14 éves férfiak száma | fő |
|  | Állandó népességből a 0-14 éves férfiak aránya | % |
|  | Állandó népességből a 0-14 éves nők száma | fő |
|  | Állandó népességből a 0-14 éves nők aránya | % |
|  | Állandó népességből a 15-17 éves férfiak száma | fő |
|  | Állandó népességből a 15-17 éves férfiak aránya | % |
|  | Állandó népességből a 15-17 éves nők száma | fő |
|  | Állandó népességből a 15-17 éves nők aránya | % |
|  | Állandó népességből a 18-59 éves férfiak száma | fő |
|  | Állandó népességből a 18-59 éves férfiak aránya | % |
|  | Állandó népességből a 18-59 éves nők száma | fő |
|  | Állandó népességből a 18-59 éves nők aránya | % |
|  | Állandó népességből a 60-64 éves férfiak száma | fő |
|  | Állandó népességből a 60-64 éves férfiak aránya | % |
|  | Állandó népességből a 60-64 éves nők száma | fő |
|  | Állandó népességből a 60-64 éves nők aránya | % |
|  | Állandó népességből a 65-X éves férfiak száma | fő |
|  | Állandó népességből a 65-X éves férfiak aránya | % |
|  | Állandó népességből a 65-X éves nők száma | fő |
|  | Állandó népességből a 65-X éves nők aránya | % |
|  | Az időskorú (65-x éves) állandó lakosok száma, 100 gyerekkorú (0-14 éves) állandó lakosra vetítve | fő |
|  | Az állandó valamint ideiglenes jellegű belföldi oda- és elvándorlások különbségének 1000 lakosra vetített száma | fő |
|  | Az élveszületések és halálozások különbözetének 1000 lakosra vetített száma | fő |
| **Foglalkoztatottság** | | |
|  | Nyilvántartott álláskereső férfiak aránya az állandó népességben a 15-64 éves férfiak körében | % |
|  | Nyilvántartott álláskereső nők aránya az állandó népességben a 15-64 éves nők körében | % |
|  | Általános iskolát végzett nyilvántartott álláskeresők száma | fő |
|  | Általános iskola 8 osztályánál kevesebb végzettséggel rendelkező, nyilvántartott álláskeresők száma | fő |
|  | 20 éves vagy az alatti életkorú nyilvántartott álláskeresők száma | fő |
|  | 21-25 éves nyilvántartott álláskeresők száma | fő |
|  | 26-30 éves nyilvántartott álláskeresők száma | fő |
|  | 31-35 éves nyilvántartott álláskeresők száma | fő |
|  | 36-40 éves nyilvántartott álláskeresők száma | fő |
|  | 41-45 éves nyilvántartott álláskeresők száma | fő |
|  | 46-50 éves nyilvántartott álláskeresők száma | fő |
|  | 51-55 éves nyilvántartott álláskeresők száma | fő |
|  | 56-60 éves nyilvántartott álláskeresők száma | fő |
|  | 61 éves vagy afeletti életkorú nyilvántartott álláskeresők száma | fő |
|  | Álláskeresési ellátásban részesülő nyilvántartott álláskeresők száma | fő |
|  | Szociális támogatásban részesülő nyilvántartott álláskeresők száma | fő |
|  | Ellátásban részesülő nyilvántartott álláskeresők száma | fő |
|  | Aktív foglalkoztatáspolitikai eszközzel támogatottak száma | fő |
|  | Járadékra jogosult regisztrált munkanélküliek/nyilvántartott álláskeresők száma | fő |
|  | Nyilvántartott álláskeresők száma | fő |
|  | Nyilvántartott pályakezdő álláskeresők száma | fő |
|  | Foglalkoztatást helyettesítő támogatásban részesítettek havi átlagos száma | fő |
|  | Közfoglalkoztatottak száma (havi adatok éves átlaga) | fő |
|  | Egészségkárosodási és gyermekfelügyeleti támogatásban részesítettek havi átlagos száma | fő |
|  | A 180 napnál hosszabb ideje nyilvántartott álláskeresők aránya | % |
|  | Nők aránya a 180 napon túli nyilvántartott álláskeresőkön belül | % |
| **Jövedelem** | | |
|  | SZJA adófizetők száma az állandó népesség százalékában | % |
|  | Az SZJA adófizetők közül a 0-1 millió forintos jövedelemsávba tartozók aránya | % |
|  | Megváltozott munkaképességűeknek járó ellátásban részesülő férfiak száma | fő |
|  | Megváltozott munkaképességűeknek járó ellátásban részesülő nők száma | fő |
|  | Nyugdíjban, ellátásban, járadékban és egyéb járandóságban részesülő férfiak száma | fő |
|  | Nyugdíjban, ellátásban, járadékban és egyéb járandóságban részesülő nők száma | fő |
|  | Árvaellátásban részesülő férfiak száma | fő |
|  | Árvaellátásban részesülő nők száma | fő |
|  | Életkoron alapuló ellátásban részesülő férfiak száma | fő |
|  | Életkoron alapuló ellátásban részesülő nők száma | fő |
|  | Öregségi nyugdíjban részesülő férfiak száma | fő |
|  | Öregségi nyugdíjban részesülő nők száma | fő |
|  | Özvegyi és szülői nyugdíjban részesülő férfiak száma | fő |
|  | Özvegyi és szülői nyugdíjban részesülő nők száma | fő |
| **Lakások** | | |
|  | Lakásállomány | db |
|  | A közüzemi szennyvízgyűjtő-hálózatba (közcsatorna hálózatba) bekapcsolt lakások aránya *- képzett mutató* | % |
|  | Közüzemi ivóvízvezeték-hálózatba bekapcsolt lakások aránya *- képzett mutató* | % |
|  | 1-2 szobás lakások aránya *- képzett mutató* | % |
|  | Épített lakások száma | db |
|  | Épített lakások száma 1000 lakásra *- képzett mutató* | db |
| **Oktatás, képzés** | | |
|  | Általános iskolai feladatellátási helyek száma (gyógypedagógiai oktatással) | db |
|  | Az általános iskolai osztályok száma a gyógypedagógiai oktatásban (a nappali oktatásban) | db |
|  | Az általános iskolai osztályok száma a nappali oktatásban (gyógypedagógiai oktatással együtt) | db |
|  | Egy általános iskolai osztályra jutó tanulók száma a nappali oktatásban (gyógypedagógiai oktatással együtt) *- képzett mutató* | fő |
|  | A 8. évfolyamot eredményesen befejezte a nappali oktatásban | fő |
|  | Más településről bejáró általános iskolai tanulók aránya a nappali oktatásban *- képzett mutató* | % |
|  | Az óvodai gyermekcsoportok száma (gyógypedagógiai neveléssel együtt) | db |
|  | Az óvodai gyógypedagógiai gyermekcsoportok száma | db |
|  | Óvodába beírt gyermekek száma (gyógypedagógiai neveléssel együtt) | fő |
|  | Óvodai feladatellátási helyek száma (gyógypedagógiai neveléssel együtt) | fő |
|  | Egy gyermekcsoportra jutó óvodás gyermekek száma | fő |
|  | Óvodai férőhelyek száma (gyógypedagógiai neveléssel együtt) | db |
|  | Gyógypedagógiai oktatásban részesülő óvodás gyermekek száma az integráltan oktatott sajátos nevelési igényű gyermekek nélkül | fő |
|  | Hátrányos és halmozottan hátrányos helyzetű óvodás gyermekek száma (gyógypedagógiai neveléssel együtt) | fő |
|  | Hátrányos és halmozottan hátrányos helyzetű óvodás gyermekek aránya az óvodás gyermekeken belül *- képzett mutató* | % |
|  | Hátrányos és halmozottan hátrányos helyzetű általános iskolai tanulók száma a nappali oktatásban (gyógypedagógiai oktatással együtt) | fő |
|  | Hátrányos és halmozottan hátrányos helyzetű általános iskolai tanulók aránya az általános iskolai tanulókon belül *- képzett mutató* | % |
|  | Hátrányos és halmozottan hátrányos helyzetű gimnáziumi tanulók[[2]](#footnote-2) száma a nappali oktatásban | fő |
|  | Hátrányos és halmozottan hátrányos helyzetű gimnáziumi tanulók aránya a gimnáziumi tanulókon belül - *képzett mutató* | % |
|  | Hátrányos és halmozottan hátrányos helyzetű szakközépiskolai (2016/17. tanévig szakiskolai) tanulók száma a nappali oktatásban + Hátrányos helyzetű szakiskolai és készségfejlesztő iskolai (2016/17. tanévig speciális szakiskolai) tanulók száma a nappali oktatásban | fő |
|  | Hátrányos és halmozottan hátrányos helyzetű szakközépiskolai, szakiskolai és készségfejlesztő iskolai tanulók aránya a szakközépiskolai, szakiskolai és készségfejlesztő iskolai tanulókon belül *- képzett mutató* | % |
|  | Hátrányos és halmozottan hátrányos helyzetű szakgimnáziumi (2016/17. tanévig szakközépiskolai) tanulók száma a nappali oktatásban | fő |
|  | Hátrányos és halmozottan hátrányos helyzetű szakgimnáziumi (2016/17. tanévig szakközépiskolai) tanulók aránya a szakgimnáziumi tanulókon belül *- képzett mutató* | % |
| **Intézményi ellátottság** | | |
|  | Tornateremmel, tornaszobával ellátott köznevelési intézmények száma (intézmény székhelye szerint) | db |
|  | Sportcsarnok, sportpálya léte | van/nincs |
|  | A települési könyvtárak kikölcsönzött egységeinek száma | db |
|  | Közművelődési intézmények száma | db |
| **Egészségügy** | | |
|  | Csak felnőttek részére szervezett háziorvosi szolgálatok száma | db |
|  | Felnőttek és gyerekek részére szervezett háziorvosi szolgálatok száma | db |
|  | A házi gyerekorvosok által ellátott szolgálatok száma | db |
|  | Betöltött védőnői álláshelyek száma | db |
|  | Gyógyszertárak és fiókgyógyszertárak száma |  |
| **Gyermekjóléti ellátások, gyermekvédelem** | | |
|  | Rendszeres gyermekvédelmi kedvezményben részesítettek havi átlagos száma | fő |
|  | Szünidei étkeztetésben részesülő gyermekek száma | fő |
|  | Megállapított halmozottan hátrányos helyzetű gyermekek és nagykorúvá vált gyermekek száma | fő |
|  | Megállapított hátrányos helyzetű gyermekek és nagykorúvá vált gyermekek száma | fő |
|  | Veszélyeztetett kiskorúak száma[[3]](#footnote-3) | fő |
|  | Védelembe vett kiskorúak száma[[4]](#footnote-4) | fő |
|  | Biztos kezdet gyerekházat rendszeresen igénybe vevő gyermekek száma[[5]](#footnote-5) | fő |
|  | Tanoda szolgáltatást rendszeresen igénybe vevő gyermekek száma[[6]](#footnote-6) | fő |
|  | Család- és gyermekjóléti szolgáltatást igénybe vevő kiskorúak száma[[7]](#footnote-7) | fő |
|  | Bölcsődébe beírt gyermekek száma[[8]](#footnote-8) | fő |
|  | Családi bölcsődébe beírt gyerekek száma | fő |
|  | Munkahelyi bölcsődébe beírt gyerekek száma | fő |
|  | Mini bölcsődébe beírt gyerekek száma | fő |
|  | Működő bölcsődei férőhelyek száma | db |
|  | Működő családi bölcsődei férőhelyek száma | db |
|  | Működő munkahelyi bölcsődei férőhelyek száma | db |
|  | Működő mini bölcsődei férőhelyek száma | db |
|  | Nappali ellátásban részesülő fogyatékossággal élő személyek száma | fő |
|  | Idősek nappali ellátásában részesülők száma | fő |
|  | Házi segítségnyújtásban részesülők száma | fő |
|  | Szociális étkeztetésben részesülők száma | fő |
|  | Népkonyhán kiosztott ételadagok száma | db |
|  | Közgyógyellátási igazolvánnyal rendelkezők száma (alanyi és normatív alapon kiadott) | fő |
|  | Időskorúak járadékában részesítettek havi átlagos száma | fő |
|  | Alanyi jogon megállapított ápolási díjban részesítettek havi átlagos száma[[9]](#footnote-9) | fő |
|  | Települési támogatásban részesítettek száma (pénzbeli és természetbeni) | fő |
|  | Egyéb önkormányzati támogatásban részesítettek száma | fő |

A táblázatban felsorolt mutatók esetében az adatok forrása a Központi Statisztikai Hivatal, kivéve az 55. sorszámú mutatót, amelynek forrása a Belügyminisztérium.

## A Helyi Esélyegyenlőségi Program helyzetelemzésének tartalmi elemei /2. melléklet/

A helyzetelemzést a 321/2011. (XII. 27.) Korm. rendelet 4. §-a szerinti szempontrendszer alapján, jelen útmutató ajánlásának megfelelően szükséges elvégezni. A tartalmi elemek listájának 3.1.-től 7.4.-ig tartó pontjai alatt szereplő zárójeles felsorolások példálózó jelleggel kerültek feltüntetésre.

**1. Jogszabályi háttér bemutatása**

*1.1 A program készítését előíró jogszabályi környezet rövid bemutatása.*

*1.2 Az esélyegyenlőségi célcsoportokat érintő helyi szabályozás rövid bemutatása.*

**2. Stratégiai környezet bemutatása**

*2.1 Kapcsolódás helyi stratégiai és települési önkormányzati dokumentumokkal, koncepciókkal, programokkal.*

*2.2 A HEP térségi, társulási kapcsolódásainak bemutatása.*

*2.3 A települési önkormányzat rendelkezésére álló, az esélyegyenlőség szempontjából releváns adatok, kutatások áttekintése, adathiányok kimutatása.*

**3. A mélyszegénységben élők és a romák helyzete, esélyegyenlősége**

*3.1 Jövedelmi és vagyoni helyzet*

*3.2 Foglalkoztatottság, munkaerő-piaci integráció*

1. foglalkoztatottak, munkanélküliek, tartós munkanélküliek helyzete;
2. alacsony iskolai végzettségűek foglalkoztatottsága;
3. közfoglalkoztatás, közfoglalkoztatásból az elsődleges munkaerőpiacra történő átlépés lehetőségei;
4. a foglalkoztatáshoz való hozzáférés esélyének mobilitási, információs és egyéb tényezői; közlekedés, potenciális munkalehetőségek, tervezett beruházások, lehetséges vállalkozási területek, helyben/térségben működő foglalkoztatási programok;
5. fiatalok foglalkoztatását és az oktatásból a munkaerőpiacra való átmenetet megkönnyítő programok a településen; képzéshez, továbbképzéshez való hozzáférésük;
6. munkaerő-piaci integrációt segítő szervezetek és szolgáltatások feltérképezése, szakképzéshez, felnőttképzéshez és egyéb munkaerőpiaci szolgáltatásokhoz való hozzáférés, helyi foglalkoztatási programok;
7. mélyszegénységben élők és romák települési önkormányzati saját fenntartású intézményekben történő foglalkoztatása;
8. hátrányos megkülönböztetés a foglalkoztatás területén;
9. digitális ismeretek megszerzésének és hozzáférésének lehetőségei.

*3.3 Pénzbeli és természetbeni szociális ellátások, aktív korúak ellátása, munkanélküliséghez kapcsolódó támogatások, és igénybevételükre vonatkozó adatok bemutatása.*

*3.4 Lakhatás, lakáshoz jutás, lakhatási szegregáció*

1. bérlakás-állomány;
2. szociális lakhatás;
3. egyéb lakáscélra használt nem lakáscélú ingatlanok;
4. elégtelen lakhatási körülmények, veszélyeztetett lakhatási helyzetek, hajléktalanság;
5. lakhatást segítő támogatások;
6. eladósodottság;
7. lakhatás egyéb jellemzői: külterületeken és nem lakóövezetben elhelyezkedő lakások, minőségi közszolgáltatásokhoz, közműszolgáltatásokhoz, közösségi közlekedéshez való hozzáférés bemutatása.

*3.5 Telepek, szegregátumok helyzete*

1. a telep, /szegregátum mint lakókörnyezet jellemzői (kiterjedtsége, területi elhelyezkedése, megközelíthetősége, a közösségi közlekedés, és a munkába jutás egyéb lehetőségei, lakásállományának állapota, közműellátottsága, közszolgáltatásokhoz való hozzáférés lehetőségei, egyéb környezet-egészségügyi jellemzői);
2. a telepen,/szegregátumokban élők általános jellemzői és társadalmi problémák szempontjából főbb mutatói: életkori megoszlás, iskolai végzettség, foglalkoztatottsági helyzet, segélyezettek, hátrányos, halmozottan hátrányos helyzetű gyermekek aránya;;
3. szegregációval veszélyeztetett területek, a lakosság területi átrendeződésének folyamatai.

**3.6 Egészségügyi és szociális szolgáltatásokhoz való hozzáférés**

1. az egészségügyi alapszolgáltatásokhoz, szakellátáshoz való hozzáférés;
2. prevenciós és szűrőprogramokhoz; való hozzáférés;
3. fejlesztő és rehabilitációs ellátáshoz való hozzáférés;
4. közétkeztetésben az egészséges táplálkozás szempontjainak megjelenése;
5. sportprogramokhoz való hozzáférés;
6. személyes gondoskodást nyújtó szociális szolgáltatásokhoz való hozzáférés;
7. drogprevenciós szolgáltatások;
8. hátrányos megkülönböztetés, az egyenlő bánásmód követelményének megsértése a szolgáltatások nyújtásakor;
9. előnyben részesítési (hátránykompenzáló juttatások, szolgáltatások) a szociális és az egészségügyi ellátórendszer keretein belül.

*3.7 Közösségi viszonyok, helyi közélet bemutatása*

1. közösségi élet színterei, fórumai;
2. közösségi együttélés jellemzői, konfliktuskezelési megoldások;
3. helyi közösségi szolidaritás megnyilvánulásai;
4. a helyben élő nemzetiségek kulturális sokszínűségének bemutatása és kulturális identitásuk megőrzésének lehetőségei;
5. helyi lakossági önszerveződések.

*3.8 A roma nemzetiségi önkormányzat célcsoportokkal kapcsolatos esélyegyenlőségi tevékenysége, partnersége a települési önkormányzattal.*

*3.9 Következtetések: problémák beazonosítása, fejlesztési lehetőségek meghatározása.*

**4. A gyermekek helyzete, esélyegyenlősége, gyermekszegénység**

*4.1 A gyermekek helyzetének általános jellemzői gyermekek száma, aránya, életkori megoszlása, demográfiai trendek*

1. veszélyeztetett és védelembe vett, hátrányos helyzetű, illetve halmozottan hátrányos helyzetű gyermekek, valamint fogyatékossággal élő gyermekek jellemzői, egészségügyi, szociális, lakhatási helyzete;
2. rendszeres gyermekvédelmi kedvezményben részesülők valamint
3. a gyermek jogán járó helyi juttatásokban részesülők helyzete;
4. ingyenes vagy kedvezményes iskolai étkeztetésben részesülők jellemzői
5. magyar állampolgársággal nem rendelkező gyermekek helyzete;
6. állampolgársággal rendelkező, illetve magyar állampolgársággal nem rendelkező külföldről visszatért, hátrányos helyzetű családban élő gyerekek jellemzői.

*4.2 Szegregált, telepszerű lakókörnyezetben élő gyermekek helyzete, esélyegyenlősége*

*4.3 A hátrányos, illetve halmozottan hátrányos helyzetű, valamint fogyatékossággal élő gyermekek szolgáltatásokhoz való hozzáférése*

1. védőnői ellátás jellemzői, . a védőnő által ellátott települések, betöltetlen státuszok;
2. gyermekorvosi ellátás jellemzői, házi gyermekorvoshoz, gyermek szakorvosi ellátáshoz való hozzáférés, betöltetlen házi gyermekorvosi praxisok;
3. 0-7 éves korúak speciális (egészségügyi-szociális-oktatási) ellátási igényei, korai fejlesztés, rehabilitáció¿
4. gyermekjóléti alapellátások, Biztos Kezdet Gyerekház, Tanoda, gyermekszegénységet csökkentő speciális szolgáltatások;
5. gyermekek napközbeni ellátásai, bölcsődei ellátás;
6. gyermekvédelem;
7. krízishelyzetben igénybe vehető szolgáltatások;
8. egészségfejlesztési, sport-, szabadidős és szünidős programokhoz való hozzáférés;
9. gyermekétkeztetés (intézményi, hétvégi, szünidei);
10. eltérő kultúrájú, vagy a hátrányos és nem hátrányos helyzetű gyermekcsoportok közötti programok;
11. hátrányos megkülönböztetés, az egyenlő bánásmód követelményének megsértése a szolgáltatások nyújtásakor;
12. előnyben részesítés, hátránykompenzáló juttatások, szolgáltatások az ellátórendszerek keretein belül.

*4.4 A kiemelt figyelmet igénylő gyermekek, tanulók, valamint fogyatékossággal élő gyerekek köznevelési lehetőségei és esélyegyenlősége*

1. a hátrányos, illetve halmozottan hátrányos helyzetű, valamint sajátos nevelési igényű és beilleszkedési, tanulási, magatartási nehézséggel küzdő gyermekek, tanulók óvodai, iskolai ellátása**,** a köznevelési intézménybe és más településen található fejlesztő programokra való eljutás módja, lehetőségei;
2. a közneveléshez kapcsolódó kiegészítő szolgáltatások köre és jellemzői a tanulólétszámhoz viszonyítva;
3. hátrányos megkülönböztetés és jogellenes elkülönítés az oktatás, képzés területén, az intézmények között és az egyes intézményeken belüli szegregációs jelenségek;
4. az intézmények között a tanulók iskolai eredményességében, az oktatás hatékonyságában mutatkozó eltérések;
5. előnyben részesítés, hátránykompenzáló juttatások, szolgáltatások;

*4.5 Következtetések: problémák beazonosítása, fejlesztési lehetőségek meghatározása.*

**5. A nők helyzete, esélyegyenlősége**

*5.1 A nők gazdasági szerepe és esélyegyenlősége*

1. foglalkoztatás és munkanélküliség a nők körében;
2. nők részvétele foglalkoztatást segítő és képzési programokban;
3. alacsony iskolai végzettségű nők elhelyezkedési lehetőségei;
4. hátrányos megkülönböztetés a foglalkoztatás területén, bérkülönbség.

*5.2 A munkaerő-piaci és családi feladatok összeegyeztetését segítő szolgáltatások fajtái, jellemzői*

*5.3 Családtervezés, anya- és gyermekgondozás területe*

*5.4 A nőket érő erőszak, kapcsolati erőszak*

*5.5 Krízishelyzetben igénybe vehető szolgáltatások*

*5.6 A nők szerepe a helyi közéletben*

*5.7 A nőket helyi szinten fokozottan érintő társadalmi problémák és felszámolásukra irányuló kezdeményezések*

*5.8 Következtetések: problémák beazonosítása, fejlesztési lehetőségek meghatározása.*

**6. Az idősek helyzete, esélyegyenlősége**

*6.1 Az időskorú népesség főbb jellemzői, demográfiai trendek*

*6.2 Idősek munkaerő-piaci helyzete*

1. idősek, nyugdíjasok foglalkoztatottsága;
2. tevékeny időskor élethosszig tartó tanulás, idősek, nyugdíjasok foglalkoztatásának lehetőségei a közintézményekben, foglakoztatásukat támogató egyéb programok a településen;
3. hátrányos megkülönböztetés a foglalkoztatás területén.

*6.3 A közszolgáltatásokhoz, közösségi közlekedéshez, információhoz és a közösségi élet gyakorlásához való hozzáférés*

1. az idősek egészségügyi és szociális szolgáltatásokhoz való hozzáférése;
2. kulturális, közművelődési szolgáltatásokhoz való hozzáférés;
3. idősek informatikai jártassága;
4. a generációk közötti programok.

*6.4 Az időseket, az életkorral járó sajátos igények kielégítését célzó programok a településen*

*6.5 Következtetések: problémák beazonosítása, fejlesztési lehetőségek meghatározása.*

**7. A fogyatékossággal élő személyek helyzete, esélyegyenlősége**

*7.1 A településen fogyatékossággal élő személyek főbb jellemzői, sajátos problémái*

1. fogyatékossággal élő személyek foglalkoztatásának lehetőségei, foglalkoztatottsága,. védett foglalkoztatás, közfoglalkoztatás;
2. munkavállalást segítő lehetőségek;
3. hátrányos megkülönböztetés a foglalkoztatás területén;
4. önálló életvitelt támogató helyi intézmények, szolgáltatások, programok.

*7.2 Fogyatékossággal élő személyek pénzbeli és természetbeni ellátása, kedvezményei*

*7.3 A közszolgáltatásokhoz, közösségi közlekedéshez, információhoz és a közösségi élet gyakorlásához való hozzáférés lehetőségei, akadálymentesítés*

1. egészségügyi és rehabilitációs ellátások elérhetősége, együttműködése;
2. települési önkormányzati tulajdonban lévő középületek akadálymentesítettsége;
3. közszolgáltatásokhoz, köznevelési intézményekhez, kulturális és sportprogramokhoz való hozzáférés lehetőségei, fizikai, információs és kommunikációs akadálymentesítettség, lakóépületek, szolgáltató épületek akadálymentesítettsége;
4. munkahelyek akadálymentesítettsége;
5. közösségi közlekedés, járdák, parkok akadálymentesítettsége;
6. fogyatékossággal élő személyek számára rendelkezésre álló helyi szolgáltatások (pl. speciális közlekedési megoldások, fogyatékossággal élő személyek nappali intézménye, stb.);
7. előnyben részesítés (hátránykompenzáló juttatások, szolgáltatások).

*7.4. Fogyatékossággal élők sajátos igényeinek kielégítését célzó programok a településen*

*7.5 A fogyatékossággal élőket helyi szinten fokozottan érintő társadalmi problémák és a felszámolásukra irányuló kezdeményezések*

*7.6 Következtetések: problémák beazonosítása, fejlesztési lehetőségek meghatározása*

**8. Helyi partnerség, lakossági önszerveződések, civil szervezetek és for-profit szereplők társadalmi felelősségvállalása**

1. a 3-7. pontban szereplő területeket érintő civil, egyházi, karitatív szervezeti szolgáltató és érdekvédelmi szervezetek, önszerveződések feltérképezése (közfeladatot ellátó szervezetek, közfeladatonként bemutatva, önkéntesek száma, partnerségi megállapodások száma);
2. helyiönkormányzati, nemzetiségi önkormányzati, egyházi, civil szektor és gazdasági szereplők közötti partnerség bemutatása;
3. önkormányzatok közötti, illetve térségi, területi társulásokkal való partnerség, társadalmi felzárkózást segítő közös programok bemutatása;
4. a nemzetiségi önkormányzatok célcsoportokkal kapcsolatos esélyegyenlőségi tevékenysége
5. civil szervezetek célcsoportokkal kapcsolatos esélyegyenlőségi tevékenysége;
6. for-profit szereplők részvétele a helyi esélyegyenlőségi feladatok ellátásában.

**9. A HEP nyilvánossága**

1. a helyzetelemzésben meghatározott esélyegyenlőségi problémák kapcsán érintett nemzetiségi önkormányzatok, egyéb partnerek (állami vagy önkormányzati intézmények, egyházak, civil szervezetek, stb.) bevonásának eszközei és eljárásai a HEP elkészítésének folyamatába;
2. az *a)*pont szerinti szervezetek és a lakosság végrehajtással kapcsolatos észrevételeinek visszacsatolását szolgáló eszközök bemutatása, valamint annak rögzítése, hogy működtet-e HEP Fórumot.

## A Helyi Esélyegyenlőségi Program intézkedési terve /3. melléklet/

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | A | B | C | D | E | F | G | H | | | I | J | | K | L |
| *Intézke-dés sorszá-ma* | *Az intézkedés címe, megnevezése* | *A helyzetelemzés következteté- seiben feltárt probléma megnevezése* | *Az intézkedéssel elérni kívánt cél* | *A cél összhangja más helyi stratégiai dokumentu- mokkal* | *A cél kapcsolódása országos szakmapolitikai stratégiákhoz* | *Az intézkedés tartalma* | *Az intézke-dés felelőse* | *Az intézkedés megvalósí-tásának határideje* | | | *Az intézkedés eredmé-nyességét mérő indiká-tor(ok)* | *Az intézkedés megvalósí-tásához szükséges erőforrások (humán, pénzügyi, technikai)* | | *Az intézkedés eredménye-inek fenntarthat-ósága* | *Önkormányzatok közötti együttműködésben megvalósuló intézkedés esetében az együttműködés bemutatása* |
|  | **I. A mélyszegénységben élők és a romák esélyegyenlősége** | | | | | | | | | | | | | |  |
| 1 |  |  |  |  |  |  |  |  | |  | |  |  | |  |
| 2 |  |  |  |  |  |  |  |  | |  | |  |  | |  |
| 3 |  |  |  |  |  |  |  |  | |  | |  |  | |  |
| ... |  |  |  |  |  |  |  |  | |  | |  |  | |  |
|  | **II. A gyermekek esélyegyenlősége** | | | | | | | | | | | | | |  |
| 1 |  |  |  |  |  |  |  |  | |  | |  |  | |  |
| 2 |  |  |  |  |  |  |  |  | |  | |  |  | |  |
| 3 |  |  |  |  |  |  |  |  | |  | |  |  | |  |
| ... |  |  |  |  |  |  |  |  | |  | |  |  | |  |
|  | **III. A nők esélyegyenlősége** | | | | | | | | | | | | | |  |
| 1 |  |  |  |  |  |  |  | |  |  | |  |  | |  |
| 2 |  |  |  |  |  |  |  | |  |  | |  |  | |  |
| 3 |  |  |  |  |  |  |  | |  |  | |  |  | |  |
| ... |  |  |  |  |  |  |  | |  |  | |  |  | |  |
|  | **IV. Az idősek esélyegyenlősége** | | | | | | | | | | | | | |  |
| 1 |  |  |  |  |  |  |  | |  |  | |  |  | |  |
| 2 |  |  |  |  |  |  |  | |  |  | |  |  | |  |
| 3 |  |  |  |  |  |  |  | |  |  | |  |  | |  |
| ... |  |  |  |  |  |  |  | |  |  | |  |  | |  |
|  | **V. A fogyatékossággal élő személyek esélyegyenlősége** | | | | | | | | | | | | | |  |
| 1 |  |  |  |  |  |  |  | |  |  | |  |  | |  |
| 2 |  |  |  |  |  |  |  | |  |  | |  |  | |  |
| 3 |  |  |  |  |  |  |  | |  |  | |  |  | |  |
| ... |  |  |  |  |  |  |  | |  |  | |  |  | |  |

1. 1057/2021. (II. 19.) Korm. határozat a Magyarország egyes területei közötti gazdasági egyenlőtlenség csökkentése érdekében szükséges fejlesztési program, továbbá a „Felzárkózó települések” hosszú távú programjának kiterjesztéséről [↑](#footnote-ref-1)
2. A 96-101 sorokhoz jelezzük, hogy a 2020/21-es tanévtől kezdődően a szakképzési szerkezeti átalakításával összefüggésben megváltoztak az egyes szakképző intézmények elnevezései (technikum, szakgimnázium, szakképző iskola). A 2020/21-es adatok a 2021-ben válnak hozzáférhetővé. [↑](#footnote-ref-2)
3. Az adatok 2017-től állnak rendelkezésre (a család és gyermekjóléti szolgálatok és központ adata) [↑](#footnote-ref-3)
4. Az adatok 2013-tól állnak rendelkezésre (járási gyámhivatal településre vonatkozó adata) [↑](#footnote-ref-4)
5. Az adatok 2013-tól állnak rendelkezésre [↑](#footnote-ref-5)
6. Az adatok 2019-től állnak rendelkezésre [↑](#footnote-ref-6)
7. Az adatok 2017-től állnak rendelkezésre (a család- és gyermekjóléti szolgálatok adata) [↑](#footnote-ref-7)
8. A 119-127 sorok esetében az adatok 2017. január 1-től állnak rendelkezésre. [↑](#footnote-ref-8)
9. 2019-től az ápolási díjban részesítettek száma tartalmazza gyermekek otthongondozási díjában részesülők számát is [↑](#footnote-ref-9)